1126 m² Land for sale in Glentana | T1183792 | Private Property
Back to Glentana Property For Sale > Western Cape > Garden Route > Great Brak River to Glentana > Glentana > T1183792
1126 m² Land available in Glentana
GEWILDE GLENTANA KUS DORP IN TUIN ROETE!
Hierdie is die ideale prag grond wat baie gelyk is met die mooiste see uitsig en loop afstand vanaf strand is in die baie gewilde Glentana kus dorp James Small: Liefdeslewe, 20 drieë maak ewe veel nuus | Netwerk24
10 Julie 2019 20:59
James Small, held-op-die-veld, maar ook plaaslike rugby se “stout seun”, koffiewinkeleienaar, pa en model, is Woensdag presies vyf maande ná sy 50ste verjaardag dood.
Hy is op 10 Februarie 1969 in Kaapstad as jongste van twee kinders gebore. Hy het ’n suster, Kelly.
Small het sy skoolloopbaan aan die Greenside High School in Johannesburg voltooi, berig Sport24.
Sy kleurryke rugbyloopbaan as vleuel het wedstryde vir die Westelike Provinsie en die Natalse Haaie ingesluit, voordat hy sy toetsdebuut vir die Springbokke in 1992 teen Nieu-Seeland gemaak het. Hy het in altesaam 47 toetse uitgedraf, waarvan die laaste in 1997 teen Skotland was.
Sy liefdeslewe het egter net soveel opslae gemaak as sy 20 drieë.
Hy was onder meer in 1995 in ’n verhouding met Loui Fish, ’n voormalige model en later die oud-Bafana Bafana-sokkerspeler Mark Fish se vrou.
Daarna het hy die model Christina Storm die hof gemaak – ’n verhouding wat jare lank aan en af was. Hoewel die twee hul verlowing in 2001 verbreek het, het hulle in Augustus 2004 saam ’n kind gehad.
Small het kort nadat hul weë geskei het, erken dat hy Storm tydens die verhouding aangerand het.
Die rugbyspeler het in 2001 aan News24 gesê dat hy haar “uit woede geklap het”, maar hy kon net twee sulke voorvalle onthou.
Small het destyds bygevoeg dat hy professionele hulp kry vir sy “gewelddadige neigings”.
’n Paar maande later is hy, volgens
IOL, inderhaas per ambulans na ’n Kaapse hospitaal geneem ná ’n emosionele ineenstorting by sy Seepuntse huis.
Small het self die nooddienste gebel.
Familie en vriende het destyds gerugte van ’n beweerde selfdoodpoging ontken.
Die frisgeboude vleuel het ook in daardie stadium twee koffiewinkels saam met sy ma, Vaughn, in Kaapstad besit.
Hy het later sy aandeel daarin verkoop en terug na Johannesburg verhuis.
Dit blyk dat hy en Storm, ná ’n toesigstryd om Ruby in die hooggeregshof in Kaapstad in 2005, volgens
IOL, gedeelde toesig oor hul dogter gekry het.
Small het ook ’n seun, Caleb (9), uit ’n ander verhouding.
Meer oor: James Small | Sterfgeval | Celebs
James Small se eerste toets, die trane en Danie Gerber